बाजि राउत
ओडिशा के इतिहास में कभी भी न भूलने वाली तिथि 11 अक्टूबर है। आज से करीब 79 वर्ष पहले 11 अक्टूबर 1938 को फिरंगी सैनिकों ने ढेंकानाल जिले में कहर बरसाया था, जिसमें नीलकंठपुर गाँव के 12 साल के एक किशोर बाजी राउत की गोली मारकर हत्या कर दी गयी थी। भारत के स्वतन्त्रता संग्राम के इतिहास में बाजी राउत को देश का कम उम्र के शहीद में एक बताया गया है। देश को हिला देने वाली इस घटना ने स्वतंत्रता आंदोलन की चिंगारी को ज्वाला में तब्दील कर दिया था।